## รายงานการประชุมสภาองค์การบริหารส่วนตำบลเกะรอ

**สมัยสามัญ สมัยที่ ๑/๒๕๕๘ ครั้งที่ ๑**

#### วันที่ ๓ กุมภาพันธ์ ๒๕๕๘

**ณ ห้องประชุมองค์การบริหารส่วนตำบลเกะรอ**

**………………………………………….**

## ผู้มาประชุม

##### ลำดับที่ ชื่อ – สกุล ตำแหน่ง

๑. นายซันดีน เต๊ะมะสุ ประธานสภาอบต.

๒. นายอับดุลเลาะ ลูปูซี สมาชิกสภาอบต. หมู่ที่ ๑

๓. นายการียา หะมะ สมาชิกสภาอบต. หมู่ที่ ๒

๔. นายซอมือลี ริจิ สมาชิกสภาอบต. หมู่ที่ ๒

๕. นายหะแว เจ๊ะอาแว สมาชิกสภาอบต. หมู่ที่ ๓

๖. นายอับดุลรอเซะ ดาแม สมาชิกสภาอบต. หมู่ที่ ๓

๗. นายมามะ อูมา รองประธานสภาอบต.

๘. นายอดิเรก อารียู สมาชิกสภาอบต. หมู่ที่ ๔

๙. นายอับดุลรอมัน แลมีซอ สมาชิกสภาอบต. หมู่ที่ ๕

๑๐. นายมาหะมะมูสือนิ กะจิ สมาชิกสภาอบต. หมู่ที่ ๕

๑๑. นายการี เซ็งสะ สมาชิกสภาอบต. หมู่ที่ ๖

๑๒. นายบือราเฮง สือแม สมาชิกสภาอบต. หมู่ที่ ๖

๑๓. นายสุวรรณ ดอเลาะ สมาชิกสภาอบต. หมู่ที่ ๗

๑๔. นายอับดุลละเล็ง ดะเซะ สมาชิกสภาอบต. หมู่ที่ ๗

## ผู้ไม่มาประชุม

 -ไม่มี-

##### ผู้เข้าร่วมประชุม

๑ นายหาแว ซารูมอ นายกอบต.เกะรอ

๒. นายอัครพล อาลีมีน ปลัดอบต./เลขานุการสภาอบต.เกะรอ

๓. นายมะยาซิ สุหะแล รองนายกองค์การบริหารส่วนตำบลเกะรอ (๑)

๔. นายสุริยา วานิ รองนายกองค์การบริหารส่วนตำบลเกะรอ (๒)

๕. นางฟาเดีย มะรอเฮง เลขานุการนายกองค์การบริหารส่วนตำบลเกะรอ

๕. นางสาวจิตติมา หะยีดือราแม เจ้าพนักงานธุรการ

**เริ่มประชุมเวลา ๑๐.๐๐ น.**

เมื่อที่ประชุมพร้อมแล้ว นายซันดีน เต๊ะมะสุ ประธานสภาองค์การบริหารส่วนตำบลเกะรอประธานในที่ประชุม ได้กล่าวเปิดการประชุมและดำเนินการประชุมตามระเบียบวาระ ดังต่อไปนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

(ไม่มี)

**ระเบียบวาระที่ ๒ เรื่องรับรองรายงานการประชุมครั้งที่แล้ว** (การประชุมสภาอบต.เกะรอ เมื่อวันที่ ๑๗ พ.ย.๕๗)

**ประธาน ฯ** ขอเชิญเลขานุการสภา ฯ

**เลขานุการสภา ฯ**  รายงานการประชุมสภาฯ ครั้งที่แล้วเป็นการประชุมสภาฯ สมัยสามัญที่ ๔/๒๕๕๗ ครั้งที่ ๑ เมื่อวันที่ ๑๗ พฤศจิกายน ๒๕๕๗ สภาอบต.เกะรอเลือกบุคคลเป็นคณะกรรมการตีราคาปานกลางที่ดินในเขตอบต.เกะรอ เพื่อให้ผู้ว่าราชการจังหวัดยะลา แต่งตั้งเป็นคณะกรรมการตีราคาปานกลางของที่ดิน ตามพระราชบัญญัติภาษีบำรุงท้องที่ พ.ศ. ๒๕๐๘ มาตรา ๑๔

ที่กำหนดให้ผู้ว่าราชการจังหวัดแต่งตั้งคณะกรรมการขึ้นคณะหนึ่งให้มีหน้าที่พิจารณาการตีราคาปลานกลางตามมาตรา ๑๓ คณะกรรมการนั้นให้ประกอบด้วยบุคคลในท้องที่ดังต่อไปนี้

(๑) ในเขตองค์การบริหารส่วนจังหวัดประกอบด้วย ปลัดจังหวัด เจ้าพนักงานที่ดินจังหวัด นายอำเภอท้องที่ ผู้ซึ่งนายกองค์การบริหารส่วนจังหวัดมอบหมายหนึ่งคน และผู้ทรงคุณวุฒิสองคนซึ่งได้รับเลือกจากสภาองค์การบริหารส่วนจังหวัด

(๒) ในเขตองค์การบริหารส่วนตำบลอื่นประกอบด้วย ปลัดจังหวัด เจ้าพนักงานที่ดินจังหวัด นายอำเภอท้องที่ ผู้ซึ่งผู้บริหารท้องถิ่นหรือคณะผู้บริหารท้องถิ่นมอบหมายหนึ่งคน และผู้ทรางคุณวุฒิสองคนซึ่งได้รับเลือกจากสภาท้องถิ่น

 ซึ่งคณะกรรมการตรวจรายงานการประชุมได้ตรวจสอบแล้ว และเลขานุการสภาฯได้ปิดประกาศสำเนารายงานการประชุม ที่บอร์ดประชาสัมพันธ์ของอบต.เกะรอ เมื่อวันที่ ๒๒ มกราคม ๒๕๕๘ เพื่อให้ท่านสมาชิกได้ตรวจสอบก่อนการประชุมแล้ว ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๓๓ หากท่านใดจะขอแก้ไขขอเชิญ ครับ

 ***มติที่ประชุม*** รับรอง

**ระเบียบวาระที่ ๓ เรื่องเสนอเพื่อพิจารณา**

**๓.๑) ญัตติขออนุมัติจ่ายขาดเงินสะสมวงเงินรวม ๓,๐๘๖,๒๑๕ บาท (ญัตติของนายกอบต. )**

**ประธานฯ** เชิญ นายกอบต. ผู้เสนอญัตติฯ

**นายหาแว ซารูมอ (นายกอบต.เกะรอ)** ก่อนที่จะเสนอญัตติจะขอให้ หัวหน้าส่วนการคลังได้รายงานสถานะยอดเงินสะสมของอบต.เกะรอ เพื่อให้สมาชิกสภาฯ ทุกท่านได้รับทราบก่อนครับ

**ประธานฯ** เชิญ หัวหน้าส่วนการคลัง

**น.ส.ซูรอยดา เช็งกะชรี(หัวหน้าส่วนการคลัง)** หัวหน้าส่วนการคลังได้แจกจ่ายสำเนาแบบรายละเอียดประกอบการขออนุมัติใช้จ่ายเงินสะสม(ตามหนังสือที่ มท ๐๘๐๘.๒/ว๒๑๕๐ ลงวันที่ ๒๗ พฤษภาคม ๒๕๕๖ ) รายงานยอดเงินสะสม ณ วันที่ ๑๕ มกราคม ๒๕๕๘ ให้สมาชิกทุกคนพร้อมทั้งรายงานให้ที่ประชุมทราบเพิ่มเติม ดังนี้

 *ยอดเงินสะสมที่นำไปใช้ได้ ณ วันที่ ๓๐ กันยายน ๒๕๕๗ ๒๘,๕๑๙,๖๔๙.๖๐ บาท*

 *หักเงินยืม/จ่ายขาดเงินสะสม ณ วันที่ ๑ ต.ค.๒๕๕๗-๑๕ ม.ค.๒๕๕๘ ๗๕๗,๕๐๐ บาท*

 *เงินสะสมที่อนุมัติแล้วแต่ยังไม่ดำเนินการ ๗๖๗,๐๐๐ บาท*

 ***คงเหลือเงินสะสมที่นำไปบริหารได้ ณ วันที่ ๑๕ ม.ค.๒๕๕๘ ๒๖,๙๙๕,๑๔๙,.๖๐ บาท***

**นายหาแว ซารูมอ (นายกอบต.เกะรอ)** ครับ..เมื่อทุกท่านทราบรายละเอียดยอกดเงินสะสมแล้วกระผมใคร่ขอเสนอญัตติ

ขออนุมัติจ่ายขาดเงินสะสม ของอบต.เกะรอเพื่อดำเนินการตามอำนาจหน้าที่ ในการแก้ไขปัญหาความเดือดร้อนของประชาชนตามหลักเกณฑ์ ตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ (และที่แก้ไขเพิ่มเติม) ข้อ ๘๙ มีรายละเอียด ดังนี้...

**๑. โครงการบุกเบิกถนนผิวจราจรลูกรัง สายบ้านแอแกง – แม่น้ำสายบุรี**

**กว้าง ๕.๐๐ เมตร ยาว ๑,๘๕๐ เมตร หนาเฉลี่ย ๐.๒๐ เมตร ๑,๑๔๐,๐๐๐ บาท**

สภาพปัญหา

การสัญจรไปมาของชาวบ้าน เพื่อไปประกอบอาชีพทางการเกษตรไม่สะดวก เนื่องจากไม่มีถนนที่เป็นสาธารณะ ประกอบกับพื้นที่ถนนตัดผ่านเป็นพื้นที่สวนยางพารา และผลไม้ ทำให้การลำเลียงผลผลิตไม่ค่อยสะดวก โดยเฉพาะต้นยางที่ต้องตัดโค่น เพื่อปลูกใหม่ จะลำเลียงไม้ยางออกจากสวนลำบากมาก

ประโยชน์ที่จะได้รับ

๑. การสัญจรไปมาในการประกอบอาชีพสะดวกและรวดเร็ว

๒. การลำเลียงผลผลิตทางการเกษตรสะดวกขึ้น

๓. ผลผลิตทางการเกษตรราคาสูงขึ้น

๔.มีความปลอดภัยในชีวิตและทรัพย์สิน

๕. มีคุณภาพชีวิตที่ดีขึ้น

**๒. โครงการก่อสร้างคูระบายน้ำคอนกรีตเสริมเหล็ก สายเกะรอ – ท่าธง(หน้าโรงเรียนบ้านเกะรอ)กว้าง ๐.๖๐ เมตร ลึก ๐.๖๐ เมตร ยาว ๑๓๐ เมตร ๓๓๐,๐๐๐ บาท**

สภาพปัญหา

น้ำท่วมบริเวณมัสยิดไม่มีทางระบายน้ำ เนื่องจากพื้นที่บริเวณมัสยิดเป็นพื้นที่ต่ำ เมื่อเกิดน้ำท่วมจะระบายน้ำช้ามาก ก่อให้เกิดน้ำท่วมขังเป็นเวลาหลายวัน ทรงผลให้การประกอบศาสนกิจของชาวบ้านไม่สะดวก

ประโยชน์ที่จะได้รับ

1. การระบายน้ำบริเวณมัสยิด โรงเรียน และพื้นที่ข้างเคียงได้เร็วขึ้น
2. ระยะเวลาน้ำท่วมขังน้อยลง
3. ความเสียหายเนื่องจากน้ำท่วมขังบริเวณดังกล่าวมูลค่าน้อยลง

**๓.โครงการก่อสร้างคูระบายน้ำคอนกรีตเสริมเหล็ก สายเกะรอ – ท่าธง(หน้ามัสยิดนูรุลอิสลาม) กว้าง ๐.๖๐ เมตร ลึก ๐.๖๐ เมตร ยาว ๒๙๕ เมตร ๗๔๕,๐๐๐ บาท**

สภาพปัญหา

น้ำจากอาคารบ้านเรือน มัสยิด และน้ำฝน จะไหลลงบนผิวถนน เนื่องจากบริเวณที่ดำเนินการก่อสร้างคูระบายน้ำ เป็นพื้นที่เนิน เมื่อถนนตัดผ่านทำให้พื้นที่ที่อยู่อาศัยของชาวบ้านข้างหนึ่งสูงกว่าระดับถนน ประกอบกับคูระบายน้ำข้างถนนตื้นเขิน และบางช่วงไม่มีคูแล้ว ทำให้บางช่วงน้ำไหลบนผิวถนน ซึ่งได้ชักล้างสิ่งสกปรก ขยะ เศษไม้ และทราย บนผิวถนนก่อให้เกิดอันตรายแก่ผู้ใช้ถนน

ประโยชน์ที่จะได้รับ

๑. ลดอุบัติเหตุทางถนน

๒. มีความปลอดภัยในชีวิตและทรัพย์สิน

๓. ยืดอายุการใช้งานของถนนาและสะอาดเรียบร้อย

๔. องค์กรได้รับความเชื่อถือแก้ปัญหาตรงจุด

**๔. โครงการบุกเบิกถนนผิวจราจรลูกรัง สายดูซงมูดอ – แม่น้ำสายบุรี กว้าง ๕.๐๐ เมตร ยาว ๑,๒๐๐ เมตร หนาเฉลี่ย ๐.๒๐ เมตร งบประมาณ ๗๕๒,๐๐๐ บาท**

สภาพปัญหา

ไม่มีถนนสาธารณะ ทางสัญจรไปมาในการประกอบอาชีพไม่สะดวก พื้นที่ที่จะดำเนินการ เป็นพื้นที่สวนยาง สวนผลไม้ การลำเลียงผลผลิตทางการเกษตรออกสู่ชุมชนลำบาก

ประโยชน์ที่จะได้รับ

1. การลำเลียงผลผลิตทางการเกษตรออกสู่ชุมชนสะดวกขึ้น

๒. ย่นระยะเวลาและในการเดินทางไปประกอบอาชีพ

๓. ผลผลิตทางการเกษตรราคาสูงขึ้น

๔.มีคุณภาพชีวิตที่ดี และมีความปลอดภัยในชีวิตและทรัพย์สิน

 **๕.โครงการขยายเขตไฟฟ้าสาธารณะ หมู่ที่ ๑ บ้านเกะรอ (กล่มบ้านพงยือริง) ยาว ๑,๓๐๐ เมตร พร้อมติดตั้งโคมไฟถนนขนาด ๔๐ วัตต์ แบบคู่ จำนวน ๑๐ ชุด งบประมาณ ๑๑๙,๒๑๕ บาท**

สภาพปัญหา

-ราษฎรในกลุ่มบ้านดังกล่าว ๒๕ ครัวเรือน ได้รับความเดือดร้อนไม่มีไฟฟ้าสาธารณะ ทำให้เกิดความยากลำบากในการใช้เส้นทางสัญจรไปมาและไม่ปลอดภัย

ประโยชน์ที่จะได้รับ

-ราษฎรได้มีไฟฟ้าสาธารณะส่องสว่างในยามค่ำคืน เพื่อความปลอดภัย

การการจ่ายขาดเงินสะสมดังกล่าว เป็นอำนาจหน้าที่ และอยู่ในแผนพัฒนาสามปี (พ.ศ.๒๕๕๘-๒๕๖๐) เป็นการบำบัดความเดือดร้อนของประชาชน และบริการชุมชนและสังคม เป็นไปตามหลักเกณฑ์ของการจ่ายขาดเงินสะสม ตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ.๒๕๔๗ (และที่แก้ไขเพิ่มเติม) ข้อ ๘๙ ผมขอจบการนำเสนอเพียงเท่านี้ครับ

**ประธานฯ** เชิญเลขานุการชี้แจงระเบียบ/หนังสือสั่งการ ที่เกี่ยวข้องเพิ่มเติม

**เลขานุการสภาฯ (นายอัครพล อาลีมีน)** สำหรับแนวทางปฏิบัติในการใช้เงินสะสม นั้น..มีหนังสืออยู่ ๒ ฉบับที่ที่ต้องใช้ในการพิจารณาคือ

*๑)หนังสือกระทรวงมหาดไทย ที่ มท ๐๘๐๘.๔/ว ๓๑๖๑ ลงวันที่ ๑๒ ตุลาคม ๒๕๕๓ เรื่อง ซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น*

*ได้ซักซ้อมการใช้จ่ายเงินสะสมของอปท. ในข้อ ๓ กำหนดว่า.....*

 ๓. เป็นกิจการที่เกี่ยวกับการบริการชุมชนและสังคมของประชาชนในพื้นที่ หรือกิจการที่จัดทำเพื่อบำบัดความเดือดร้อนของประชาชน หรือเป็นการเพิ่มพูนรายได้ขององค์กรปกครองส่วนท้องถิ่น ซึ่งหากเป็นโครงการเพื่อการลงทุน เช่น ค่าก่อสร้างอาคาร หรือซื้อที่ดิน หรือโครงการที่ใช้วงเงินงบประมาณที่มีมูลค่าสูง ให้พิจารณาดำเนินการ ดังนี้

 ๓.๑ จัดทำเป็นงบประมาณรายจ่ายประจำปี หรืองบประมาณรายจ่ายเพิ่มเติม หรือโอนงบประมาณรายจ่ายมาตั้งจ่ายก่อนเป็นลำดับแรก

 ๓.๒ กรณีที่องค์กรปกครองส่วนท้องถิ่นได้ตั้งงบประมาณ หรือโอนงบประมาณรายจ่ายมาตั้งจ่ายไว้แล้วแต่งบประมาณมีไม่เพียงพอก็อาจใช้จ่ายจากเงินสะสมสมทบเพื่อการนั้นได้

 หากองค์กรปกครองส่วนท้องถิ่นพิจารณาเห็นว่าเป็นโครงการที่มีความจำเป็นเร่งด่วนในการบำบัดความเดือดร้อนของประชาชน หรือการบริการชุมชนและสังคมของประชาชนในพื้นที่ และไม่อาจรอจัดทำเป็นงบประมาณรายจ่ายประจำปีในปีต่อไปได้ ก็อาจใช้จ่ายจากเงินสะสมได้ โดยจะต้องเป็นโครงการที่อยู่ในแผนพัฒนาขององค์กรปกครองส่วนท้องถิ่น และองค์กรปกครองส่วนท้องถิ่น มีเงินสะสมคงเหลือเพียงพอในการบริหารงานเพื่อมิให้เกิดผลกระทบกับฐานะการคลังในระยะยาว

*๒)หนังสือกระทรวงมหาดไทย ที่ มท ๐๘๐๘.๒/ว ๒๑๕๐ ลงวันที่ ๒๗ พฤษภาคม ๒๕๕๖ เรื่อง ซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น*

*กำหนดดังนี้..*

ตามที่กระทรวงมหาดไทย ได้กำหนดให้องค์กรปกครองส่วนท้องถิ่นถือปฏิบัติ ในการ ใช้จ่ายเงินสะสมตามระเบียบดังกล่าวและซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น ซึ่งก่อนการใช้จ่ายเงินองค์กรปกครองส่วนท้องถิ่นจะต้องคำนึกถึงฐานะการคลังและเสถียรภาพในระยะยาว ความละเอียดตามหนังสือที่อ้างถึง นั้น

กระทรวงมหาดไทย พิจารณาแล้วเห็นว่าเพื่อให้การใช้จ่ายเงินสะสมขององค์กรปกครอง ส่วนท้องถิ่นเป็นไปอย่างถูกต้องตามเจตนารมณ์ของระเบียบและหนังสือสั่งการที่เกี่ยวข้อง อันเป็นการรักษาไว้ซึ่งวินัยทางการเงินและการคลัง จึงให้จังหวัดแจ้งองค์กรปกครองส่วนท้องถิ่นถือปฏิบัติเกี่ยวกับการใช้จ่ายเงินสะสม ดังนี้……

๓. กรณีการจ่ายขาดเงินสะสมเป็นค่าครุภัณฑ์ ค่าที่ดินและสิ่งก่อสร้างที่มิใช่เรื่องเร่งด่วน ให้ตั้งงบประมาณรายจ่ายประจำปี หรืองบประมาณรายจ่ายเพิ่มเติม หรือโอนเปลี่ยนแปลงงบประมาณรายจ่ายประจำปีงบประมาณ ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ และแก้ไขเพิ่มเติม โดยถือปฏิบัติตามหนังสือกระทรวงมหาดไทย ที่ มท ๐๘๐๘.๔/ว ๓๑๖๑ ลงวันที่ ๑๒ ตุลาคม ๒๕๕๓ เรื่อง ซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น ข้อ ๓

๕. ในการขออนุมัติใช้จ่ายเงินสะสมให้องค์กรปกครองส่วนท้องถิ่นจัดทำรายละเอียดประกอบการขออนุมัติใช้จ่ายเงินสะสมเสนอต่อผู้มีอำนาจอนุมัติเพื่อใช้ในการประกอบการพิจารณาทุกครั้ง รายละเอียดตามสิ่งที่ส่งมาด้วย

**นายหาแว ซารูมอ (นายกอบต.เกะรอ)** ซึ่งในการในการดำเนินการโครงการก่อสร้างถนนที่เป็นงบลงทุน จำนวน ๒ รายการนี้ กระผมยืนยันว่า เป็นเรื่องเร่งด่วนที่ไม่อาจรอการจัดทำเป็นงบประมาณรายจ่ายประจำปี ๒๕๕๙ ได้เนื่องจากประชาชนในพื้นที่มีความเดือดร้อน สมาชิกสภาอบต. ในพื้นที่ก็ทราบดี จึงมีความจำเป็นต้อง ขออนุมัติจ่ายขาดเงินสะสม ในการดำเนินการ

สำหรับในประเด็นจัดทำรายละเอียดประกอบการขออนุมัติใช้จ่ายเงินสะสมเสนอต่อผู้มีอำนาจอนุมัติตามหนังสือกระทรวงมหาดไทย ที่ มท ๐๘๐๘.๒/ว ๒๑๕๐ ลงวันที่ ๒๗ พฤษภาคม ๒๕๕๖ ข้อ ๕ นั้น ได้มอบหมายเจ้าหน้าที่ดำเนินการแล้วก่อนที่จะเสนอญัตตินี้ จึงขออนุญาตให้ให้ผู้เกี่ยวข้องนำเสนอที่ประชุมเพื่อประกอบการพิจารณา

**ประธานฯ** มีสมาชิกสภาฯ ท่านใดจะซักถามหรืออภิปราย

**ที่ประชุม** สมาชิกสภาฯ ได้ร่วมกันอภิปรายแสดงความคิดเห็นกันอย่างกว้างขวาง โดยสนับสนุนให้ดำเนินการโครงการดังกล่าว

สรุปประเด็นการอภิปรายของสมาชิกสภาอบต.

 ๑.สถานการณ์ค่าครองชีพของราษฎรตกต่ำด้วยราคายางพาราต่ำมากๆ การปรับปรุงหรือบุกเบิกถนนหนทางสัญจรไปมาในพื้นที่เพื่อให้เกษตรกรได้ลำเลียงผลผลิตทางการเกษตรออกสู่ชุมชนได้อย่างสะดวก เป็นอีกทางที่จะช่วยแก้ไขปัญหาความเดือดร้อนได้

๒.การปรับปรุงถนนหนทางการสัญจรไปมา+ไฟฟ้าแสงสว่างในยามค่ำคืน มีความจำเป็นอย่างยิ่ง เพื่อรองรับสถานการณ์ ความไม่สงบเรียบร้อยในพื้นที่ ๓ จังหวัดชายแดนภาคใต้

**ประธานฯ** ขอให้ที่ประชุมลงมติ

 ***มติที่ประชุม*** อนุมัติด้วยเสียงเอกฉันท์ ๑๔ เสียง ให้จ่ายขาดเงินสะสมเพื่อดำเนินการทั้ง 4 รายการ

 ดังกล่าววงเงิน ๓,๐๘๖,๒๑๕ บาท ตามที่นายกอบต. เสนอญัตติ

**ประธานฯ** ขอพักการประชุม และเชิญทุกท่านร่วมรับประทานอาหาร และละหมาดบ่าย เสร็จแล้ว เริ่มประชุม ต่อในเวลา ๑๓.๓๐ น.

*---------------------------เวลา ๑๑.๔๕ น. พักการประชุม --------------------------*

*เริ่มประชุมในภาคบ่าย เวลา ๑๓.๓๐ น.*

**ระเบียบวาระที่ ๔ เรื่องเพื่อทราบ**

**๔.๑) ญัตติ ให้สภาอบต.เกะรอ รับทราบการรายงานแสดงผลการปฏิบัติงานประจำปี**

 **งบประมาณ ๒๕๕๗ ตามนโยบายของนายกอบต. ที่ได้แถลงไว้ต่อสภาฯ**

**ประธานฯ** ขอเชิญนายกอบต.เกะรอ ผู้เสนอญัตติ

**นายกอบต.เกะรอ** ตามพระราชบัญญัติสภาตำบลและอบต. พ.ศ.๒๕๓๗ (และที่แก้ไขเพิ่มเติมจนถึงปัจจุบัน) มาตรา ๕๘/๕ วรรคห้า กำหนดว่า “*ให้นายกองค์การบริหารส่วนตำบล จัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบล เป็นประจำ ทุกปี*”

ข้าพเจ้า นายหาแว ซารูมอ นายกอบต.เกะรอ จึงขอรายงานแสดงผลการปฏิบัติงานประจำปีงบประมาณ ๒๕๕๕ ตามเอกสารรายงานแสดงผลการปฏิบัติงานฯ ที่ได้แจกจ่าย ให้แก่ทางประธานสภาฯ และสมาชิกสภา ทุกท่าน และจะขอรายงานในประเด็นสำคัญตามแบบฯ เพราะ ในรายละเอียด เราได้จัดทำและส่งให้สมาชิกสภาฯ ทุกท่านไปแล้ว ทุกท่านลองเปิดพร้อมกันครับ

**รายงานผลการปฏิบัติงานตามนโยบายนายก อบต.**

**ประจำปีงบประมาณ พ.ศ.๒๕๕๗**

**...................................................**

 **ก. วิสัยทัศน์ ขององค์การบริหารส่วนตำบลเกะรอ**

“การคมนาคมสะดวก สาธารณูปโภคดี เศรษฐกิจพัฒนา ชุมชนเข็มแข็ง”

**ข. พันธกิจการพัฒนา ขององค์การบริหารส่วนตำบลเกะรอ**

๑. การสร้างระบบบริหารจัดการที่ดี โดยให้ประชาชนและหน่วยงานที่เกี่ยวข้องมีส่วนร่วมในการตัดสินใจ การวางแผนพัฒนา การตรวจสอบ เพื่อให้เกิดความโปร่งใสในการบริหารงานของ อบต.

๒. การส่งเสริมและพัฒนาศักยภาพของคน และชุมชนให้เข้มแข็งสามารถพึ่งพาตนเองได้

๓. พัฒนาตำบลให้น่าอยู่ โดยจัดระบบโครงสร้างพื้นฐาน ระบบสาธารณูปโภคและสาธารณูปการให้ได้มาตรฐานและเพียงพอต่อความต้องการของประชาชน

๔. ปรับปรุงและพัฒนาระบบการศึกษาและสาธารณสุข ตลอดจนอนุรักษ์และพัฒนาศิลปวัฒนธรรมอันดีงามและภูมิปัญญาท้องถิ่น

๕. การจัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน

๖. การเสริมสร้างความสงบเรียบร้อยในท้องถิ่น ตลอดจนความมั่นคงและปลอดภัยในชีวิตและทรัพย์สินของประชาชน

**ค. ยุทธศาสตร์การพัฒนา**

อบต.เกะรอ ได้กำหนดยุทธศาสตร์ และแนวทางการพัฒนายุทธศาสตร์ไว้ ๔ ยุทธศาสตร์ ดังนี้

|  |  |
| --- | --- |
| **ยุทธศาสตร์การพัฒนา** | **แนวทางการพัฒนา** |
| ๑.ยุทธศาสตร์การพัฒนาเศรษฐกิจและคุณภาพชีวิต | ๑. ส่งเสริมการพัฒนาอาชีพ๒. ส่งเสริมสวัสดิการสังคม๓. ส่งเสริมการศึกษาในระบบและนอกระบบ๔. ส่งเสริมการสาธารณสุข๕. ส่งเสริมการกีฬาและจัดให้มีสถานที่พักผ่อนหย่อนใจ |
| ๒.ยุทธศาสตร์การพัฒนาหมู่บ้าน/ชุมชนน่าอยู่ | ๑. ก่อสร้าง ปรับปรุง บำรุงรักษาถนน สะพาน ท่อระบายน้ำ๒. การจัดสาธารณูปโภคและสาธารณูปการ๓. การวางผังเมืองและควบคุมอาคาร๔. การบริหารจัดการทรัพยากรธรรมชาติและสิ่งแวดล้อม |
| ๓. ยุทธศาสตร์การพัฒนาการบริหารองค์กร ศาสนา และวัฒนธรรม | ๑. ส่งเสริมการพัฒนาบุคลากรและเพิ่มประสิทธิภาพการบริหารองค์กร๒. ส่งเสริมการรับรู้ข่าวสาร และการประชาสัมพันธ์๓. ส่งเสริมการอนุรักษ์ศิลปะ ศาสนา วัฒนธรรม และขนบธรรมเนียมประเพณี |
| ๔. ยุทธศาสตร์การเสริมสร้างการมีส่วนร่วมและรักษาความสงบเรียบร้อย | ๑. ส่งเสริมการมีส่วนร่วมของประชาชน๒. การักษาความสงบเรียบร้อยและการป้องกันบรรเทาสาธารณภัย๓. การป้องกันและแก้ไขปัญหายาเสพติด |

**ง. การวางแผนพัฒนา**

องค์การบริหารส่วนตำบลเกะรอ ได้จัดทำแผนยุทธศาสตร์การพัฒนาและแผนพัฒนา ๓ ปี (พ.ศ.๒๕๕๗ –๒๕๕๙) ตามกระบวนการที่บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.๒๕๔๘ โดยผ่านการมีส่วนร่วมของประชาชน เช่น การจัดเวทีประชาคม การประชุมกรรมการชุมชน เพื่อรับฟังปัญหาและความต้องการที่แท้จริงของประชาชนในพื้นที่ก่อนนำมาจัดทำโครงการเพื่อพัฒนาพื้นที่ ที่บรรจุไว้ในแผนพัฒนา ๓ ปีต่อไป

องค์การบริหารส่วนตำบลเกะรอ ได้ประกาศใช้แผนพัฒนา ๓ ปี (พ.ศ.๒๕๕๗ – ๒๕๕๙) เมื่อวันที่ ๒๐ มิถุนายน ๒๕๕๖ โดยได้กำหนดโครงการที่จะดำเนินการตามแผนพัฒนาสามปี (พ.ศ.๒๕๕๗ – ๒๕๕๙) สามารถจำแนกตามยุทธศาสตร์ได้ดังนี้

|  |  |  |  |
| --- | --- | --- | --- |
| **ยุทธศาสตร์** | **๒๕๕๗** | **๒๕๕๘** | **๒๕๕๙** |
| **จำนวน** | **งบประมาณ** | **จำนวน** | **งบประมาณ** | **จำนวน** | **งบประมาณ** |
| ๑. การพัฒนาเศรษฐกิจและคุณภาพชีวิต | ๗๐ | ๑๓,๘๗๕,๐๐๐ | ๕๘ | ๑๒,๓๘๐,๐๐๐ | ๔๓ | ๘,๕๕๕,๐๐๐ |
| ๒. การพัฒนาหมู่บ้าน/ชุมชนน่าอยู่ | ๑๒๖ | ๗๐,๗๑๐,๐๐๐ | ๘๙ | ๔๗,๕๓๗,๐๐๐ | ๒๘ | ๑๕,๕๐๐,๐๐๐ |
| ๓. การบริหารองค์กร ศาสนาและวัฒนธรรม | ๒๓ | ๔,๓๒๐,๐๐๐ | ๓๙ | ๖,๓๑๐,๐๐๐ | ๓๑ | ๖,๖๙๕,๐๐๐ |
| ๔. การเสริมสร้างและรักษาความสงบเรียบร้อย | ๑๕ | ๕๔๐,๐๐๐ | ๑๗ | ๒,๔๔๐,๐๐๐ | ๑๕ | ๑,๑๔๐,๐๐๐ |
| **รวม** | **๒๓๔** | **๙๐,๐๔๕,๐๐๐** | **๒๐๓** | **๖๘,๖๖๗,๐๐๐** | **๑๑๗** | **๓๑,๘๙๐,๐๐๐** |

**จ. การจัดทำงบประมาณ**

องค์การบริหารส่วนตำบลเกะรอ ได้จัดทำงบประมาณเพื่อดำเนินการตามยุทธศาสตร์และแนวทางการพัฒนา ประกอบด้วย โครงการตามข้อบัญญัติงบประมาณรายจ่ายประจำปีงบประมาณ ๒๕๕๗ โครงการที่ได้รับอนุมัติให้จ่ายขาดเงินสะสม และโครงการที่ได้รับการจัดสรรเงินอุดหนุนเฉพาะกิจจากรัฐบาล รวมทั้งสิ้น ๔๗ โครงการ มีการเบิกจ่ายเงินทั้งสิ้น ๒๘,๗๑๙,๙๐๔.๗๒ บาท สามารถจำแนกตามยุทธศาสตร์ ได้ดังนี้

|  |  |  |
| --- | --- | --- |
| **ยุทธศาสตร์** | **โครงการ** | **งบประมาณเบิกจ่ายทั้งสิ้น** |
| ๑. การพัฒนาเศรษฐกิจและคุณภาพชีวิต | ๑๓ | ๑๒,๐๘๐,๒๖๗.๗๒ |
| ๒. การพัฒนาหมู่บ้าน/ชุมชนน่าอยู่ | ๑๓ | ๑๒,๕๗๕,๙๐๐ |
| ๓. การบริหารองค์กร ศาสนาและวัฒนธรรม | ๑๗ | ๓,๘๔๕,๒๑๗ |
| ๔. การเสริมสร้างและรักษาความสงบเรียบร้อย | ๒ | ๒๑๘,๕๒๐ |
| **รวม** | **๔๕** | **๒๘,๗๑๙,๙๐๔.๗๒** |

**ฉ. การใช้จ่ายงบประมาณและผลการดำเนินการ**

1. **ยุทธศาสตร์การพัฒนาเศรษฐกิจและคุณภาพชีวิต**

**แนวทางที่ ๑ ส่งเสริมการพัฒนาอาชีพ**

 **-ไม่มี-**

**แนวทางที่ ๒ ส่งเสริมสวัสดิการสังคม**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | เบี้ยยังชีพผู้สูงอายุ | เงินอุดหนุนเฉพาะกิจ | ๔,๘๗๖,๘๐๐ | ๔,๗๕๒,๐๐๐ | 🗸 |  |  |
| ๒. | เบี้ยยังชีพผู้พิการ | เงินอุดหนุนเฉพาะกิจ | ๖๕๔,๐๐๐ | ๖๔๘,๕๐๐ | 🗸 |  |  |
| ๓. | เบี้ยยังชีพผู้ป่วยเอดส์ | เงินอุดหนุนทั่วไป | ๑๘,๐๐๐ | ๑๕,๐๐๐ | 🗸 |  |  |
| ๔. | โครงการส่งเสริมการพัฒนากลุ่มสตรีตามแนวปรัชญาเศรษฐกิจพอเพียง | เงินอุดหนุนทั่วไป | ๑๐๐,๐๐๐ | ๓๐,๐๐๐ | 🗸 |  |  |
| ๕. | โครงการสนับสนุนทุนการศึกษาเด็กด้อยโอกาส | เงินอุดหนุนทั่วไป | ๑๔,๐๐๐ | - |  |  | 🗸 |
| ๖. | โครงการส่งเสริมความรู้เรื่องการพิทักษ์สิทธิสตรี | เงินอุดหนุนทั่วไป | ๓๐,๐๐๐ | - |  |  | 🗸 |
|  | **รวม ๖ โครงการ** |  | **๕,๖๙๒,๘๐๐** | **๕,๔๔๕,๕๐๐** | **๔** | **-** | **๒** |

**แนวทางที่ ๓ ส่งเสริมการศึกษาในระบบนอกระบบ และตามอัธยาศัย**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | อุดหนุนค่าอาหารกลางวันโรงเรียนสังกัด สพฐ. จำนวน ๕ โรงเรียน | เงินอุดหนุนทั่วไป | ๓,๗๒๐,๐๐๐ | ๓,๗๒๐,๐๐๐ | 🗸 |  |  |
| ๒. | จ้างเหมาประกอบอาหารกลางวันสำหรับ ศพด. จำนวน ๒ ศูนย์ | เงินอุดหนุนทั่วไป | ๕๒๐,๘๐๐ | ๓๘๐,๙๔๐ | 🗸 |  |  |
| ๓. | จัดซื้ออาหารเสริม (นม) โรงเรียนสำหรับ ศพด.และโรงเรียนสังกัด สพฐ. | เงินอุดหนุนทั่วไป | ๑,๘๗๔,๘๘๐ | ๑,๗๙๑,๗๓๒.๗๒ | 🗸 |  |  |
| ๔. | จัดซื้อวัสดุการศึกษาของศูนย์พัฒนาเด็กเล็ก จำนวน ๒ ศูนย์ | เงินอุดหนุนเฉพาะกิจ | ๑๕๘,๑๐๐ | ๑๕๘,๑๐๐ | 🗸 |  |  |
| ๕. | โครงการตาดีกาสัมพันธ์ | เงินอุดหนุนทั่วไป | ๑๐๐,๐๐๐ | - |  |  | 🗸 |
| ๖. | โครงการจัดงานวันเด็กแห่งชาติ | เงินอุดหนุนทั่วไป | ๕๐,๐๐๐ | - |  |  | 🗸 |
|  | **รวม ๖ โครงการ** |  | ๖,๔๒๓,๗๘๐ | ๖,๐๕๐,๗๗๒.๗๒ | ๔ | **-** | **๒** |

**แ**น**วทางที่ ๔ ส่งเสริมการสาธารณสุข**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | สมทบกองทุนหลักประกันสุขภาพตำบลเกะรอ | เงินอุดหนุนทั่วไป | ๘๙,๐๐๐ | ๘๙,๐๐๐ | 🗸 |  |  |
| ๒. | อุดหนุนสาธารณสุขมูลฐาน จำนวน ๗ หมู่บ้าน | เงินอุดหนุนทั่วไป | ๗๐,๐๐๐ | ๑๐๕,๐๐๐ | 🗸 |  |  |
| ๓. | ค่าใช้จ่ายในการช่วยเหลือคนไข้ในพระราชานุเคราะห์สมเด็จพระเทพฯ | เงินอุดหนุนทั่วไป | ๕๐,๐๐๐ | - |  |  | 🗸 |
| ๔. | โครงการจัดซื้อถังขยะ | เงินสะสม | ๑๙๐,๐๐๐ | ๑๙๐,๐๐๐ | 🗸 |  |  |
|  | **รวม ๔ โครงการ** |  | **๓๙๙,๐๐๐** | **๓๘๔,๐๐๐** | **๓** | **-** | **๑** |

 **แนวทางที่ ๕ ส่งเสริมการกีฬาและนันทนาการ**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการแข่งขันกีฬาประเพณี“อบต.เกะรอ คัพ”  | เงินอุดหนุนทั่วไป | ๑๐๐,๐๐๐ | ๑๐๐,๐๐๐ | 🗸 |  |  |
| ๒. | จัดซื้อวัสดุกีฬา | เงินรายได้ | ๑๐๐,๐๐๐ | ๙๙,๙๙๕ | 🗸 |  |  |
|  | **รวม ๒ โครงการ** |  | **๒๐๐,๐๐๐** | **๑๙๙,๙๙๕** | **๒** | **-** | **-** |

1. **ยุทธศาสตร์การพัฒนาหมู่บ้าน/ชุมชนน่าอยู่**

 **แนวทางที่ ๑ การคมนาคม**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | ค่าบุกเบิกถนนผิวจราจรหินกรวด สายกูแบปาละห์-แม่น้ำสายบุรีหมู่ที่ ๗ | เงินอุดหนุนทั่วไป | ๔๔๐,๐๐๐ | ๔๔๐,๐๐๐ | 🗸 |  |  |
| ๒. | ค่าบุกเบิกถนนผิวจราจรหินกรวดสายบ้านพี-ปียุง หมู่ที่ ๑ | เงินอุดหนุนทั่วไป | ๑๖๔,๐๐๐ | ๑๖๔,๐๐๐ | 🗸 |  |  |
| ๓. | ค่าบุกเบิกถนนผิวจราจรหินกรวดสาย บาโงกาบู-บ้านมาเละ | เงินอุดหนุนทั่วไป | ๑,๗๙๔,๐๐๐ | ๑,๗๙๔,๐๐๐ | 🗸 |  |  |
| ๔. | ค่าก่อสร้างถนนคอนกรีตเสริมเหล็กภายในหมู่บ้าน สายบ้านพี หมู่ที่ ๑  | เงินอุดหนุนทั่วไป | ๓๙๔,๐๐๐ | ๓๙๔,๐๐๐ | 🗸 |  |  |
| ๕. | ค่าก่อสร้างถนนคอนกรีตเสริมเหล็กภายในหมู่บ้าน กะดูนง-ศูนย์กีรออาตี  | เงินอุดหนุนทั่วไป | ๔๑๗,๐๐๐ | ๔๑๗,๐๐๐ | 🗸 |  |  |

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๖. | ค่าก่อสร้างถนนคอนกรีตเสริมเหล็กสายบ้านบือราเฮง-บ้านยูโซะ หมู่ที่ ๖  | เงินอุดหนุนทั่วไป | ๓๓๖,๐๐๐ | ๓๓๖,๐๐๐ | 🗸 |  |  |
| ๗. | ค่าก่อสร้างถนนคอนกรีตเสริมเหล็กหมู่ที่ ๗ | เงินสะสม | ๑,๑๙๕,๐๐๐ | ๑,๑๙๕,๐๐๐ | 🗸 |  |  |
| ๘. | ค่าก่อสร้างถนนคอนกรีตเสริมเหล็ก หมู่ที่ ๕ | เงินสะสม | ๑,๐๓๕,๙๐๐ | ๑,๐๓๕,๙๐๐ | 🗸 |  |  |
| ๙. | ค่าก่อสร้างถนนคอนกรีตเสริมเหล็ก หมู่ที่ ๕ | เงินสะสม | ๙๙๘,๐๐๐ | ๙๙๘,๐๐๐ | 🗸 |  |  |
| ๑๐. | ค่าบุกเบิกถนนผิวจราจรสายมูโละปาเระ-บือแนเคาะแลแต หมู่ที่๔ | เงินสะสม | ๑,๙๗๙,๐๐๐ | ๑,๙๗๙,๐๐๐ | 🗸 |  |  |
| ๑๑. | ค่าก่อสร้างถนนคอนกรีตเสริมเหล็กหมู่ที่ ๔ ศูนย์กีรออาตี | เงินสะสม | ๓๘๖,๐๐๐ | ๓๘๖,๐๐๐ | 🗸 |  |  |
| ๑๒. | ค่าก่อสร้างถนนคอนกรีตเสริมเหล็กหมู่ที่ ๔ ตาหยงกาบู | เงินสะสม | ๕๕๗,๐๐๐ | ๕๕๗,๐๐๐ | 🗸 |  |  |
| ๑๓. | ค่าบุกเบิกถนนผิวจราจรลูกรังหมู่ที่ ๑ | เงินอุดหนุนเฉพาะกิจ | ๒,๘๘๐,๙๐๐ | ๒,๘๘๐,๙๐๐ | 🗸 |  |  |
|  | **รวม ๑๔ โครงการ** |  | **๑๒,๕๗๕,๙๐๐** | **๑๒,๕๗๕,๙๐๐** | **๑๓** | **-** | **-** |

 **แนวทางที่ ๒ การจัดสาธารณูปโภคและสาธารณูปการ**

 **-ไม่มี-**

 **แนวทางที่ ๓ การวางผังเมืองและควบคุมอาคาร**

 **-ไม่มี-**

 **แนวทางที่ ๔ การบริหารจัดการทรัพยากรธรรมชาติและสิ่งแวดล้อม**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | ค่าใช้จ่ายโครงการปรับภูมิทัศน์ถนนภายในเขตตำบลเกะรอ | เงินอุดหนุนทั่วไป | ๒๐๐,๐๐๐ | - |  |  | 🗸 |
| ๒. | โครงการส่งเสริมปรับปรุงและฟื้นฟูสิ่งแวดล้อมและทรัพยากรธรรมชาติ | เงินอุดหนุนทั่วไป | ๒๐,๐๐๐ | - |  |  | 🗸 |
| ๓. | ค่าใช้จ่ายสนับสนุนโครงการตามพระราชดำริของพระบาทสมเด็จพระเจ้าอยู่หัวฯ และพระราชเสาวนีย์ของสมเด็จพระนางเจ้า | เงินอุดหนุนทั่วไป | ๓๐,๐๐๐ | - |  |  | 🗸 |
|  | **รวม ๓ โครงการ** |  | **๒๕๐,๐๐๐** | **-** | **-** | **-** | **๓** |

1. **ยุทธศาสตร์การบริหารองค์กร ศาสนาและวัฒนธรรม**

**แนวทางที่ ๑ ส่งเสริมการพัฒนาบุคลากรและเพิ่มประสิทธิภาพการบริหารองค์กร**

|  |  |  |  |
| --- | --- | --- | --- |
|  **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการฝึกอบรมและศึกษาดูงานเพื่อเพิ่มศักยภาพบุคลากรและผู้นำชุมชน | เงินอุดหนุนทั่วไป | ๓๐๐,๐๐๐ | ๒๘๕,๑๘๐ | 🗸 |  |  |
| ๒. | โครงการจัดสวัสดิการพนักงานส่วนตำบล/ลูกจ้าง | เงินรายได้ | ๕,๗๙๐,๑๒๐ | ๓,๒๒๐,๖๘๗ | 🗸 |  |  |
| ๓. | ทุนการศึกษาระดับปริญญาตรี และปริญญาโท | เงินอุดหนุนทั่วไป | ๓๐๐,๐๐๐ | ๓๓,๐๐๐ | 🗸 |  |  |
| ๔. | ชั้นเหล็กวางเอกสารขนาด ๔ ชั้นจำนวน ๒ ชุด (สำนักงานปลัด) | เงินอุดหนุนทั่วไป | ๑๐,๐๐๐ | ๙,๙๐๐ | 🗸 |  |  |
| ๕. | ตู้โทรศัพท์สาขา | เงินอุดหนุนทั่วไป | ๕๐,๐๐๐ | ๔๓,๕๐๐ | 🗸 |  |  |
| ๖. | กล้องถ่ายภาพดิจิตอล | เงินอุดหนุนทั่วไป | ๑๐,๐๐๐ | ๑๐,๐๐๐ | 🗸 |  |  |
| ๗. | เครื่องสำรองไฟ ๓ เครื่อง (สำนักงานปลัด) | เงินอุดหนุนทั่วไป | ๕,๑๐๐ | ๕,๑๐๐ | 🗸 |  |  |
| ๘. | เครื่องพิมพ์ชนิดเลเซอร์ | เงินอุดหนุนทั่วไป | ๑๘,๐๐๐ | ๑๘,๐๐๐ | 🗸 |  |  |
| ๙. | ค่าบำรุงรักษาและปรับปรุงครุภัณฑ์ | เงินอุดหนุนทั่วไป | ๒๐๐,๐๐๐ | ๑๕๒,๗๐๐ | 🗸 |  |  |
| ๑๐. | จ้างสถาบันที่เป็นกลางสำรวจความพึงพอใจของผู้รับบริการจาก อบต.เกะรอ ประจำปี ๒๕๕๗ | เงินอุดหนุนทั่วไป | ๒๐,๐๐๐ | ๒๐,๐๐๐ | 🗸 |  |  |
| ๑๑. | ชั้นเหล็กวางเอกสารขนาด ๔ ชั้นจำนวน ๔ ชุด (ส่วนการคลัง) | เงินอุดหนุนทั่วไป | ๒๐,๐๐๐ | ๑๙,๘๐๐ | 🗸 |  |  |
| ๑๒. | เครื่องสำรองไฟ ๒ เครื่อง (ส่วนการคลัง) | เงินอุดหนุนทั่วไป | ๓,๔๐๐ | ๓,๔๐๐ | 🗸 |  |  |
| ๑๓. | เครื่องคอมพิวเตอร์โน้ตบุ้ค (ส่วนการคลัง) | เงินอุดหนุนทั่วไป | ๑๙,๐๐๐ | ๑๙,๐๐๐ | 🗸 |  |  |
| ๑๔. | ชั้นเหล็กวางเอกสารขนาด ๔ ชั้นจำนวน ๑ ชุด (กองช่าง) | เงินอุดหนุนทั่วไป | ๕,๐๐๐ | ๔,๙๕๐ | 🗸 |  |  |
|  | **รวม ๑๔ โครงการ** |  | **๖,๗๕๐,๐๐๐** | **๓,๘๔๕,๒๑๗** | **๑๔** | **-** | **-** |

**แนวทางที่ ๒ ส่งเสริมการมีส่วนร่วมของประชาชน**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการจัดประชุมเวทีประชาคมหมู่บ้านประจำปี | เงินอุดหนุนทั่วไป | ๓๐,๐๐๐ | ๒๓,๙๕๐ | 🗸 |  |  |
|  | **รวม ๑ โครงการ** |  | **๓๐,๐๐๐** | **๒๓,๙๕๐** | **๑** | **-** | **-** |

 **แนวทางที่ ๓ ส่งเสริมการรับรู้ข่าวสาร และการประชาสัมพันธ์**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการจัดทำและเช่าพื้นที่เว็บไซด์ | เงินรายได้ | ๑๐,๐๐๐ | ๑๐,๐๐๐ | 🗸 |  |  |
|  | **รวม ๑ โครงการ** |  | **๑๐,๐๐๐** | **๑๐,๐๐๐** | **๑** | **-** | **-** |

**แนวทางที่ ๔ ส่งเสริมศาสนา อนุรักษ์ศิลปะ วัฒนธรรมและขนบธรรมเนียมประเพณี**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการรอมฎอนสัมพันธ์ | เงินอุดหนุนทั่วไป | ๕๐,๐๐๐ | ๔๖,๐๐๐ | 🗸 |  |  |
| ๒. | โครงการเมาลิดสัมพันธ์ | เงินอุดหนุนทั่วไป | ๕๐,๐๐๐ | - |  |  | 🗸 |
|  | **รวม ๒ โครงการ** |  | **๑๐๐,๐๐๐** | **๔๖,๐๐๐** | **๑** | **-** | **๑** |

1. **ยุทธศาสตร์การเสริมสร้างและรักษาความสงบเรียบร้อย**

**แนวทางที่ ๑ ส่งเสริมการป้องกัน บรรเทาสาธารณภัยและความสงบเรียบร้อย**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | โครงการป้องกันและลดอุบัติเหตุทางถนนในช่วงเทศกาล | เงินอุดหนุนทั่วไป | ๔๓,๕๒๐ | ๔๓,๕๒๐ | 🗸 |  |  |
|  | **รวม ๑ โครงการ** |  | **๔๓,๕๒๐** | **๔๓,๕๒๐** | **๑** | **-** | **-** |

**แนวทางที่ ๒ การป้องกันและแก้ไขปัญหายาเสพติด**

|  |  |  |  |
| --- | --- | --- | --- |
| **ที่** | **โครงการ** | **การเบิกจ่ายงบประมาณ** | **ผลการดำเนินงาน** |
| **แหล่งที่มาของงบประมาณ** | **งบประมาณจัดสรร** | **เบิกจ่ายจริง** | **แล้วเสร็จ** | **อยู่ระหว่างดำเนินการ** | **ไม่ได้ดำเนินการ** |
| ๑. | จัดส่งผู้เสพ/ผู้ติดยาเสพติดเข้ารับการบำบัดฟื้นฟูร่วมกับอำเภอรามัน จำนวน ๓๐ คน | เงินอุดหนุนเฉพาะกิจ | ๑๗๕,๐๐๐ | ๑๗๕,๐๐ | 🗸 |  |  |
| ๒. | โครงการป้องกันและแก้ไขปัญหายาเสพติด | เงินอุดหนุนทั่วไป | ๑๐๐,๐๐๐ | - |  |  | 🗸 |
| ๓. | การจัดอบรมอาชีพให้แก่เยาวชนผู้ผ่านการบำบัดยาเสพติด | เงินอุดหนุนทั่วไป | ๑๐๐,๐๐๐ | - |  |  | 🗸 |
|  | **รวม ๓ โครงการ** |  | **๓๗๕,๐๐๐** | **๑๗๕,๐๐๐** | **๑** |  | **๒** |

**ช. ผลการดำเนินงาน**

องค์การบริหารส่วนตำบลเกะรอ ได้ดำเนินการโครงการตามข้อบัญญัติงบประมาณ ประจำปีงบประมาณ ๒๕๕๗ และโครงการอื่น ๆ ที่ได้รับอนุมัติจากรัฐบาล หน่วยงานราชการในเขตพื้นที่ โดยได้รับความร่วมมือ การส่งเสริมและสนับสนุนจากภาคประชาชน ภาครัฐ และภาคเอกชนในพื้นที่ตลอดจนโครงการต่าง ๆ ประสบความสำเร็จด้วยดี ก่อให้เกิดประโยชน์แก่ประชาชนทั้งในพื้นที่และพื้นที่ใกล้เคียง โดยมีผลการดำเนินงานที่สำคัญ...รายละเอียด ขอให้ดูภาพถ่ายการดำเนินงาน ต่างๆ อยู่ในเอกสาร นะคับ…ผมขอจบการชี้แจงเพียงเท่านี้…

**ประธานฯ** ขอเชิญ ท่านสมาชิกสภาฯ จะอภิปรายหรือซักถาม

**ที่ประชุม** อภิปรายแสดงความคิดเห็นกันอย่างกว้างขวาง

**ประธานฯ** การอภิปรายก็ใช้เวลามามากพอสมควรแล้วขอปิดอภิปราย ...ท่านนายกฯ มีอะไรจะเพิ่มเติม

ขอเรียนเชิญ....

**นายกอบต.** ทั้งนี้ หากประชาชนทุกท่านหรือส่วนราชการต่างๆ ที่เกี่ยวข้องมีข้อสงสัยหรือมีความประสงค์ จะเสนอความคิดเห็นหรือข้อเสนอแนะ การบริหารงานขององค์การบริหารส่วนตำบลเกะรอสามารถติดต่อสอบถามข้อมูลเพิ่มเติมได้ที่องค์การบริหารส่วนตำบลเกะรอ หรือแจ้งผ่านผู้บริหารองค์การบริหารส่วนตำบลเกะรอทราบ เพื่อจะได้พิจารณาการวางแผนพัฒนาและปรับปรุงการดำเนินการตอบสนองความต้องการของประชาชนในพื้นที่ในระยะต่อไป

***มติที่ประชุม*** รับทราบการรายงานแสดงผลการปฏิบัติงานประจำปีงบประมาณ ๒๕๕๗ ตาม

 นโยบายของนายกอบต. ที่แถลงไว้ต่อสภาฯ

**ระเบียบวาระที่ ๔ ญัตติอื่น ๆ**  *(ไม่มี)*

จากนั้นประธานจึงกล่าวปิดการประชุม เลิกการประชุมเวลา ๑๕.๔๕ น.

 ผู้บันทึก/ผู้ตรวจรายงานการประชุม

 (นายอัครพล อาลีมีน)

 ปลัดอบต./เลขานุการสภาอบต.เกะรอ

***ตรวจสอบแล้วถูกต้อง***

 (ลงชื่อ) ประธานกรรมการตรวจรายงานการประชุม

 (นายหะแว เจ๊ะอาแว )

 สมาชิกสภาอบต.เกะรอ หมู่ที่ ๓

 (ลงชื่อ) กรรมการตรวจรายงานการประชุม

 (นายมาหะมะมูสือนิ กะจิ)

 สมาชิกสภาอบต.เกะรอ หมู่ที่ ๕

 (ลงชื่อ) เลขานุการคณะกรรมการตรวจรายงานการประชุม

 (นายการี เซ็งสะ)

 สมาชิกสภาอบต.เกะรอ หมู่ที่ ๖

 ***- สภาอบต.เกะรอ มีมติรับรองรายงานการประชุมนี้ แล้วในการ***

 ***ประชุมสภาฯ เมื่อวันที่…........…เดือน.............................๒๕๕๘***

 ***(ลงชื่อ)***

 ***(นายซันดีน เต๊ะมะสุ)***

 ***ประธานสภาองค์การบริหารส่วนตำบลเกะรอ***